రమోలా

రమోలా 1970వ దశకంలో ఒక వెలుగు వెలిగిన సినీ నేపథ్యగాయని. ఈమె గాయని మాత్రమే కాదు డబ్బింగ్ ఆర్టిస్టు, రంగస్థల నటి, శాస్త్రీయ నృత్యకారిణి కూడా.
విశేషాలు
ఈమె అసలు పేరు రామం. ఈమె విజయనగరంలో 1946, సెప్టెంబరు 24వ తేదీన జన్మించింది.  ప్రముఖ నటి వైజయంతిమాల ఈమె పేరును 'రమోలా'గా మార్చింది. ఈమె తండ్రిపేరు ఉపద్రష్ట సూర్యనారాయణ, తల్లి పేరు సీతారామమ్మ. ఈమె పది మంది సంతానంలో తొమ్మిదవ సంతానం. మహాకవి శ్రీశ్రీ భార్య సరోజ ఈమెకు ఒక అక్క కాగా హాస్యనటుడు రాజబాబు భార్య లక్ష్మీ అమ్ములు ఈమె చెల్లెలు. ఈమె 8వ తరగతి వరకు విజయనగరంలో చదువుకుని పిమ్మట మద్రాసుకు చేరుకుంది. మద్రాసు ఆంధ్రమహిళా సభలో మెట్రిక్ చేసింది. ఈమె చిన్నతనంలోనే అన్ని కార్యక్రమాలలో పాల్గొనేది. రేడియో అన్నయ్య, రేడియో అక్కయ్య ఈమెను ప్రోత్సహించారు. మొదట సినిమాలలో కోరస్‌లు పాడటంతో మొదలైన ఈమె సినీ ప్రస్థానం తెలుగు, తమిళ, కన్నడ, మలయాళ, హిందీ భాషలలో 3000కు పైగా పాటలు, 75 చిత్రాలలో పాత్రధారణ, మరెన్నో చిత్రాలలో గాత్రధారణలతో ముగిసింది. 

ఈమె ఎందరో హీరోయిన్‌లకు, క్యారెక్టర్ యాక్టర్లకు డబ్బింగ్ చెప్పింది. మరపురాని మనిషి, జీవనజ్యోతి, కృష్ణవేణి, నాయుడుబావ, నామాల తాతయ్య, జాతకరత్న మిడతంభొట్లు మొదలైన సినిమాలలో నటించింది. రంగస్థలంపై కుమ్మరిమొల్ల, సప్తపది మొదలైన నాటకాలలో జె.వి.సోమయాజులు, పొట్టి ప్రసాద్, జె.వి.రమణమూర్తి మొదలైన వారి సరసన నటించి గొప్ప పేరు సంపాదించుకుంది. 

భరతనాట్యంలో శిక్షణ పొంది వైజయంతిమాల డాన్స్ ట్రూపులో చేరి రాధాకృష్ణ, చండాలిక మొదలైన నృత్యరూపకాలలో నాట్యం చేసి, ఢిల్లీ, అహ్మదాబాద్, కలకత్తా, మాంచెస్టర్ వంటి చోట్ల వందలాది ప్రదర్శనలిచ్చింది. 

ఈమె గాయని, డబ్బింగ్ కళాకారిణి, నృత్య కళాకారిణి, నటి మాత్రమే కాక రచయిత్రి కూడా. ఈమె సుమారు 35 పాటలను రచించింది.

తెలుగు సినిమా పాటల జాబితా
ఈమె గానం చేసిన వందలాది తెలుగు పాటలలో కొన్ని ఈ క్రింది జాబితాలో:

(ఈ సమాచారం సరికాదనిపిస్తున్నది.పైన చెప్పిన ప్రకారం ఈమె 1946లో పుడితే 1957 నుంచి అంటే పదకొండేళ్ళ వయసు నుండే నేపధ్యగానం చేస్తున్నారా?)
 క్రమ సంఖ్య  సినిమా పేరు  పాట పల్లవి  సహ గాయకుడు/ గాయని  సంగీత దర్శకుడు  గేయ రచయిత  సినిమా విడుదలైన సంవత్సరం 1  రత్నగిరి రహస్యం  నాటు రాజా అయ్యా నాటురా కొంచెం నాగరీకం  కె.రాణి ఎం.ఎస్.రాజు,టి.జి.లింగప్ప శ్రీశ్రీ  1957 2  రత్నగిరి రహస్యం  యవ్వనమే ఈ యవ్వనమే అద్భుతరాగం అంది ఫలించు  కె.రాణి  ఎం.ఎస్.రాజు,టి.జి.లింగప్ప  శ్రీశ్రీ  1957 3  చిలకా గోరింక  ఎరుపెక్కెను చక్కని నీ చెక్కిలి బరువెక్కెను బరువెక్కెను  జయదేవ్ ఎస్.రాజేశ్వరరావు  శ్రీశ్రీ 1966 4  సంబరాల రాంబాబు  విన్నారా విన్నారా.. ఈ చిత్రం కన్నారా... సంబరాల రాంబాబు శ్రీమంతుడయ్యాడు   వి.కుమార్  రాజశ్రీ  1970 5  శ్రీదేవి  గుండుమల్లె చెండుచూసి గుండెలోనే పొంగు  జి.కె.వెంకటేష్ జి.కె.వెంకటేష్  శ్రీశ్రీ  1970 6  కొరడారాణి  కనులలోన కతలు దాచి నడకలోన కులుకు దాచి  ఎస్.పి.బాలు  సత్యం రాజశ్రీ  1972 7  దత్తపుత్రుడు  మనసైన ఓ చినదాన ఒక మాటుంది వింటావా  ఘంటసాల టి.చలపతిరావు  సి.నా.రె.  1972 8  నిజం నిరూపిస్తా  బంతిలాంటి పిల్ల బాకులాంటి కళ్ళు గువ్వలాగ  ఎస్.పి.బాలు  సత్యం  ఆరుద్ర  1972 9  కలవారి కుటుంబం  చిలిపి చూపుల దాన చిక్కవే జాణా అవునన్నాకాదన్నా  ఎస్.పి.బాలు  సత్యం  కొసరాజు 1972 10  ధనమా?దైవమా?  కుడి ఎడమైతే పొరబాటు (పేరడి పాట)  పట్టాభి,విల్స్‌న్,జ్యోతిఖన్నా,విజయలక్ష్మి కన్నారావు,కౌసల్య టి.వి.రాజు  సి.నా.రె  1973 11  వాడే వీడు  చీరలేని చిన్నదానా ఓయబ్బా చిగురాకు వన్నె  ఘంటసాల  సత్యం సి.నా.రె  1973 12  మల్లమ్మ కథ  ముత్యాల బొమ్మకు మొగుడొస్తాడే ఈ మురిపాల  పి.సుశీల,కౌసల్య  ఎస్.పి.కోదండపాణి  సి.నా.రె. 1973 13  బంట్రోతు భార్య  ఆనింగి ఈనేల  ఎల్.ఆర్.ఈశ్వరి,ఎస్.పి.బాలు,రఘురాం రమేష్ నాయుడు దాశరథి 1974 14  బంట్రోతు భార్య  పిడికెడు  ఎస్.పి.బాలు,పి.సుశీల,ఎల్.ఆర్.అంజలి,చంద్రశేఖర్,రఘురాం రమేష్ నాయుడు  దాశరథి  1974 15  ఈ కాలపు పిల్లలు  యేమన్నాడే అతడు అవునన్నాడా యేం చేశాడే  పి. సుశీల  సత్యం  దాశరథి  1975 16  జీవన జ్యోతి  ఎందుకంటె ఏం చెప్పను ఏమిటంటే ఎలా చెప్పను  ఎస్.పి. బాలు  కె.వి.మహదేవన్  సి.నా.రె. 1975 17  రక్త సంబంధాలు  అరే మాకీ మీకీ మంచి జోడా కలవాలా మత్తులోన  ఎస్.పి.బాలు  సత్యం  ఆరుద్ర 1975 18  పాడవోయి భారతీయుడా  పాపయికి నడకొచ్చింది పకపకా నవ్వొచ్చింది  ఎస్.పి.బాలు  కె.వి.మహదేవన్
  దాశరథి కృష్ణమాచార్య  1976 19  ముద్దబంతి పువ్వు  ముద్దబంతి పువ్వు ఉహూ ఉహూ ముగిసిందా నవ్వు  ఎస్.పి.బాలు  రమేష్ నాయుడు  సి.నా.రె  1976 20  సీతాకల్యాణం  సీతమ్మకు సింగారం చేతాము  పి. సుశీల, బి.వసంత,ఉడుతా సరోజిని  కె.వి.మహదేవన్  ఆరుద్ర 1976 21  అమరదీపం  అంతలేసి అందాలు దాచుకున్న అమ్మాయి  రామకృష్ణ  సత్యం  ఆరుద్ర  1977 22  తొలిరేయి గడిచింది  గుడ్ అంటే మంచిది బ్యాడ్ అంటే చెడ్డది గుడ్ అండ్ బ్యాడ్  పి. సుశీల  సత్యం  ఆచార్య ఆత్రేయ 1977 23  పంచాయితి  గాలి అందరిదైతే నేల కొందరిదేనా  ఎస్.పి.బాలు,పి. సుశీల  కె.వి.మహదేవన్  సి.నా.రె. 1977 24  మరో చరిత్ర  కలసి వుంటే కలదు సుఖం కలసివచ్చిన అదృష్టము  ఎస్.పి.బాలు  ఎం.ఎస్.విశ్వనాథన్  ఆచార్య ఆత్రేయ  1978 25  ఖైదీ నెం: 77  నేనే ఓ మాధవీ ఆహా నా మాధవీ అది ఏది కాదు  ఎస్.పి. బాలు  సత్యం  సి.నా.రె. 1978 26  ఇది కథ కాదు  ఇటు అటు కాని, హృదయం తోని - ఎందుకురా ఈ తొందర నీకు  ఎస్.పి.బాలు  ఎం.ఎస్.విశ్వనాథన్  ఆచార్య ఆత్రేయ  1979 27  ఇది కథ కాదు  ఒక ఇంటికి ముఖద్వారం ఒకటుంటే అందం  ఎస్.పి.బాలు  ఎం.ఎస్.విశ్వనాథన్  ఆచార్య ఆత్రేయ 1979 28  కుక్క కాటుకు చెప్పు దెబ్బ  హే బేబి కాని కాని కైపులోన తేలనీ ఇలాగే తేలి  ఎస్.పి.బాలు  ఎం.ఎస్.విశ్వనాథన్  ఆచార్య ఆత్రేయ  1979 29  కలియుగ మహాభారతం  బురు బురు పిట్టా బురు పిట్ట  ఎస్.పి.బాలు,ఎం.రమేష్,ఎల్.ఆర్.అంజలి  సత్యం  వేటూరి 1979 30  విజయ  హే పెద్దలు రాక రాక వచ్చారు రాత్రి  ఎల్.ఆర్. ఈశ్వరి,రాజబాబు  చక్రవర్తి  జంధ్యాల 1979 31  శ్రీ వినాయక విజయం  డూ డూ డూ బసవన్నాభళిరా అందెల బసవన్నా  రామకృష్ణ  ఎస్.రాజేశ్వరరావు  కొసరాజు 1979 32  ధర్మ యుద్ధం  డిస్కో సౌండ్ ( ఇంగ్లీష్ పాట )  హరిరాం  ఇళయరాజా  రాజశ్రీ 1979 33  అగ్ని సంస్కారం  కొండమీద కాపురముండు వాడా వరము కోరుకుంటి  శ్రీనివాస్  ఎం. జనార్ధన్   1980 34  పగడాల పడవ  వల్లారి బాబోయి వల్లరి మావాయ్ ఏ ఊరన్న  విల్సన్  ఘంటసాల విజయ కుమార్  దాశరథి 1980 35 పొదరిల్లు అల్లాడిపోతావే చూడు మల్లా కిల్ల్లడి ఓ కన్నె లేడిపిల్లాఎస్.పి.బాలు జె.వి.రాఘవులు 1980 36  గురుశిష్యులు  తగ్గు తగ్గు తగ్గు తల తిక్క ఒగ్గు ఏమిటా టెక్కు  ఎస్.పి. బాలు కె.వి. మహదేవన్  ఆచార్య ఆత్రేయ  1981 37  ఇంద్రుడు చంద్రుడు  వయసు బెత్తెడు నూరేళ్ళది నులి వేడిది ఇపుడున్నది ఎం.రమేష్  ఎస్.రాజేశ్వరరావు  జాలాది 1981 38  నెలవంక  ఎంత చెప్పిన వినవేమిరా  జిత్‌మోహన్ మిత్ర, ప్రకాశరావు  రమేష్ నాయుడు  ఇంద్రగంటి శ్రీకాంతశర్మ  1983 39  అమాయకుడు కాదు అసాధ్యుడు  ఏమిటో ననుకుంటి ఇదా అరె విన్నానులే అసలు కథ  ఎస్.పి.బాలు  సత్యం
  కొసరాజు 1983 40  ఆడవాళ్లే అలిగితే  భయమెందుకే నీకు భార్యామణి పాకాలు శాకాలు  ఎస్.పి.బాలు  కృష్ణ - చక్రి  డా.నెల్లుట్ల 1983 41  అనసూయమ్మ గారి అల్లుడు  అత్తా అనసూయమ్మా నీతో సరసోయమ్మా మేనత్త రాకతో  ఎస్.పి.బాలు చక్రవర్తి  వేటూరి 1986 42  అత్త మెచ్చిన అల్లుడు  ఘల్లు ఘల్లున కాలి గజ్జలు మ్రోగంగ కాళీయఫణి  ఎస్.పి.బాలు  కె.వి.మహదేవన్  సి.నా.రె. 1989 43  అబ్బాయిగారు  తడికెందుకు అదిరింది  ఎస్.పి.బాలు, చిత్ర, రమణ  ఎం.ఎం.కీరవాణి  భువనచంద్ర 1993

మూలాలు

వర్గం:కళాకారులు
వర్గం:మహిళా కళాకారులు
వర్గం:మహిళా గాయకులు
వర్గం:1946 జననాలు
వర్గం:సినిమా నటీమణులు
వర్గం:తెలుగు సినిమా గాయకులు
వర్గం:తెలుగు సినిమా నేపథ్యగాయకులు
వర్గం:తెలుగు సినిమా డబ్బింగు కళాకారిణులు
వర్గం:తెలుగు సినిమా మహిళా నేపథ్య గాయకులు